ru ru ru pl en ru uk bg ru ru ru bg ru en bg bg bg ru bg bg mk bg bg bg bg bg ru bg ru bg ru bg bg bg bg en en en en bg bg en en en bg en en en bg bg en en en en bg en bg en bg bg bg en en en bg bg ru en en en bg en en en en en fa en en en en de en bg de en en pl
place for food photography, recipes and travel
По света и у нас
Все още сме две в едно. Октомври дойде неусетно и въпреки, че денят наближава още не съм се подготвила съвсем. Все още спокойно се разхождам, обядвам с приятелки, върша разни задачи, които като че ли нямат край. Имам доста дрехи и вещи от бебешкото време на Велизар и смятам да ги използвам без свян. Все пак реших да купя няколко неща, които да само за бебето.
Няколко супер сладки бодита от онлайн магазина на Next (не се стърпях). Спално бельо и хавлия за баня от Textura. Поръчала съм си ергономична раница от Рошаво, която смятам да използвам активно. С много внимание подбрах и одеялото. Понеже Велизар е обсебен от своето “меки дало”. Носи го навсякъде, гушка го когато се удари, търси го когато е болен, заспива всяка вечер с него. Всичко започна, когато беше малък. Бях прочела в една книга, че децата се научават да заспиват сами, когато имат любима играчка или одеяло към което можете да им насочите вниманието. Така няма да имат нужда от приспиване, за което се молят всички родители. Бебешкото одеяло купих от новия магазин на Jelanie на ул. Добруджа 15. Ако харесвате изчистения, скандинавски стил това е вашия магазин.
Велизар е вече пълноправен посетител на детската градина, което ме оставя с повече свободно време отколкото мога да запълня. Докато все още имам сили да приготвям десерти ето една рецепта за чудесен лимонов тарт. По принцип не признавам десерти без шоколад, но този тарт е сладък и вкусен с комбинацията от бадеми, лимон и портокал. Наложи се да го направя три пъти, докато успея да го снимам, тъй като упорито свършваше още докато беше топъл.
80 гр. смлени печени бадеми
1 чаена лъжица лимонови корички
1 чаена лъжица портокалови корички
120 гр. студено масло на кубчета
сокът на един лимон
1-1/4 чаша (160 гр) пудра захар
1 чаена лъжица портокалови корички
60 гр. меко масло
1. В купа смесете брашното, захарта, смлените бадеми, лимоновите и портокаловите корички. Добавете нарязаното, студено масло и разбъркайте, за да се образува тесто. Преместете върху тавичка за тарт, която предварително сте застелили с хартия за печене, за по лесно преместване. Притиснете тестото към дъното и стените.
2. В купа с помощта на миксер разбийте маслото и захарта, докато се получи пухкава смес. След това добавете яйцата и разбийте след всяко. Добавете лимоновия сок и портокаловите корички. Разбъркайте и изсипете получената смес в тавичката за тарт.
3. Печете в предварително загрята фурна на 165 градуса за 10 минути, след това увеличете на 170 за още 20 минути или до готовност. Поръсете с пудра захар и сервирайте.
October 5, 2015 at 18:53
Ех, откога го чакам този тарт, Ради! Благодаря за рецептата и аз ще го приготвя. Колко е големината на тавичката, в която печеш? Един лимон ми се струва малко, достатъчно лимонов ли е лимоновият пай.
А дрешките са невероятни. Чакам с нетърпение новия член на семейството 🙂
October 6, 2015 at 08:57
Здравейте. Бихте ли пуснали линк към одеялце с маймунката. Благодаря 🙂
October 6, 2015 at 09:50
ето, има и други модели и животни 🙂
October 6, 2015 at 19:25
Много благодаря! Леко раждане 🙂
October 6, 2015 at 06:21
Чудесен тарт, Ради! Обожавам лимони, а този тарт е едно малко изкушение!
Всички дрешки са много красиви, а пастелените им цветове са разкошни!
October 6, 2015 at 22:34
Благодаря за рецептата!Пробвахме го и се получи чудесен десерт! Нещата,които споделяте са винаги много вдъхновяващи! Успех и леко раждане :-)!Мен ме очаква същото тези дни :-)!
October 8, 2015 at 20:50
Много красиви дрешки и аксесоари, комбинацията на жълто, бяло и сиво е една от любимите ми.Страхотно! А тартът ще го пробвам още тези дни! Леко раждане :)!
Leave a Reply Cancel reply
Your email address will not be published. Required fields are marked *
Enter your email address to follow our blog and receive notifications of new posts by email.
Всички снимки и публикации са авторски. Използването им без изричното съгласие на автора или посочване на източника с активен линк към него е забранено и непрепоръчително.
© 2022 Life Bites. Design by Pish and Posh Designs.